recursal/SuperWikiNEXT-32B huggingface dataset:
**ג'ורג' גאוור** (באנגלית: **George Gower**‏; 1540 – 1596) היה צייר פורטרטים אנגלי, שהפך לצייר של המלכה אליזבת הראשונה בשנת 1581.

ביוגרפיה
--------

מעט מאוד ידוע על חייו המוקדמים אלא שהוא היה נכדו של סר ג'ון גובר מסטיטנהאם, צפון יורקשייר.

עבודותיו המתועדות המוקדמות ביותר הן שני הדיוקנאות של סר תומאס קיטסון ואשתו ליידי קיטסון משנת 1573, כעת בגלריית טייט בלונדון.

גאוור צייר דיוקן עצמי בשנת 1579 המציג את סמל האצולה שלו ואת כלי האמן של מקצועו, בתקופה באנגליה בה צייר עדיין נתפס כלא יותר מאשר אומן.

גאוור מפורסם גם בזכות ציור דיוקנו של המלכה אליזבת בשנת 1579, כעת בספריית פולגר שייקספיר. המלכה מחזיקה נפה המסמלת את הבתולה הרומית טוצ'יה, שהובילה מים במסננת כדי להוכיח את צניעותה, ובכך מייצגת את מעמדה של אליזבת כמלכה בתולה. הגלובוס מעבר לכתפה הימנית מסמל את מעמדה כמנהיגת האימפריה העולמית.

גאוור מונה לצייר המלכה אליזבת בשנת 1581. מה שאפשר לו לצייר את רוב האריסטוקרטיה של אנגליה. התפקיד גם הפך אותו לאחראי על קישוטים בבתי המגורים המלכותיים, ועל הרהיטים. בין עבודותיו היו מזרקה והשעון האסטרונומי, שניהם בארמון המפטון קורט. הוא בדק גם דיוקנאות של המלכה על ידי אמנים אחרים לפני שחרורם הרשמי.

הגרסה של דיוקן הארמדה של אליזבת שנמצאת כעת במנזר וובורן, שצוירה לציון התבוסה של הארמדה הספרדית בשנת 1588, יוחסה בעבר לגאוור, וכך גם גרסה מצומצמת בגלריה הלאומית לפורטרטים (בריטניה). כל שלוש הגרסאות הקיימות נחשבות כעת ליצירתם של אמנים אנגלים לא ידועים שונים.

גלריה
-----

* דיוקן המלכה אליזבתדיוקן המלכה אליזבת
* תומאס קיסטוןתומאס קיסטון
* צ'ארלס סומרסטצ'ארלס סומרסט
* ריצ'רד דרייקריצ'רד דרייק

קישורים חיצוניים
----------------

ויקישיתוף מדיה וקבצים בנושא **ג'ורג' גוואר** בוויקישיתוף

הערות שוליים
------------

1. ↑  Hearn, Karen, ed. Dynasties: Painting in Tudor and Jacobean England 1530-1630, p. 107
2. ↑  Hearn, Karen, ed. *Dynasties: Painting in Tudor and Jacobean England 1530-1630*, p. 107
3. ↑  Cooper, Tarnya and Charlotte Bolland: The Real Tudors : kings and queens rediscovered. London: National Portrait Gallery

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 2582
* GND: 135583837
* ISNI: 0000 0000 8251 2456
* LCCN: nr00039827
* RKD: 33098
* ULAN: 500032228
* VIAF: 65226012
* WorldCat: viaf-65226012

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ורג' גוואר"**.
**האלפים האוסטרליים** (באנגלית: **Australian Alps**) הם רכס ההרים הגבוה באוסטרליה שממוקם במזרח היבשת ונמשך על פני מערב ניו סאות' ויילס, מזרח ויקטוריה וטריטוריית הבירה האוסטרלית. ברכס זה נמצאות הפסגות היחידות באוסטרליה שגובהן מעל 2,000 מטרים מעל פני הים וזהו המקום היחיד ביבשת בו יורד שלג מדי שנה.

הרכס הוא שיאו של "הרכס החוצה הגדול", סדרת הרים, גבעות ורמות שמתמשכים לאורך 3,000 ק"מ מצפון קווינסלנד, דרך ניו סאות' ויילס ולתוך חלקה הצפוני של ויקטוריה. הרכס מהווה את קו פרשת המים בין הנהרות שזורמים מזרחה ונשפכים לים טסמן ובין אלו הזורמים מערבה אל אגן הניקוז מארי-דרלינג או אל אגם אייר.

האזור מוגן במסגרת כמה פארקים לאומיים ובהם פארק שבו ההר הגבוה ביותר ברכס, הר קושצ'ושקו. זהו המקום היחיד ביבשת אוסטרליה שבו ניתן לעסוק בסקי.

לאורך הרכס נמשך שביל הליכה באורך 655 ק"מ שעובר דרך הפארקים הלאומיים ובמרבית הפסגות הגבוהות.

הנוף הנשקף מפסגת הר ה'ותם (hotham)

קישורים חיצוניים
----------------

ויקישיתוף מדיה וקבצים בנושא **האלפים האוסטרליים** בוויקישיתוף
* אתר הפארק הלאומי - האלפים האוסטרליים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295852205171
* LCCN: sh85009629
* VIAF: 315529771
* WorldCat (עם VIAF): 315529771

 |
**קלרנס מונייאי** (באנגלית: **Clarence Munyai**; נולד ב-20 בפברואר 1998) הוא אתלט מדרום אפריקה, המתחרה בריצת 200 מטר.

ביוגרפיה
--------

מונייאי זכה ב-2016 באליפות דרום אפריקה בריצת 200 מטר בתוצאה של 20.73 שניות, בהמשך השנה סיים במקום הרביעי בריצת 200 מטר באליפות העולם מתחת לגיל 20 שהתקיימה בבידגושץ'. הוא השתתף באולימפיאדת ריו דה ז'ניירו בה השיג תוצאה של 20.66 שניות ולא העפיל משלב המוקדמות. ב-2017 זכה במדליית זהב באליפות אפריקה מתחת לגיל 20 בתוצאה של 20.22 שניות. באליפות העולם באתלטיקה 2017 נפסל בשלב המוקדמות. 

במרץ 2018 זכה באליפות דרום אפריקה, כשבחצי הגמר קבע שיא לאומי של 19.69 שניות, תוצאה זו מדרגת אותו עשירי בכל הזמנים. במשחקי חבר העמים 2018 סיים רביעי בתוצאה של 20.58 שניות. באולימפיאדת טוקיו קבע במוקדמות תוצאה של 20.49 שניות ולא העפיל לגמר.

שיאים אישים
-----------

* ריצת 100 מטר - 10.04 שניות (מרץ 2022)
* ריצת 200 מטר - 19.69 שניות (מרץ 2018)

קישורים חיצוניים
----------------

ויקישיתוף מדיה וקבצים בנושא **קלרנס מונייאי** בוויקישיתוף

* קלרנס מונייאי, באתר olympedia.org
* קלרנס מונייאי, באתר התאחדות האתלטיקה הבין-לאומית
* קלרנס מונייאי, באתר ליגת היהלום

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 297309

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קלרנס מונייאי"**.
**ז'אן דה שֵׁל** (בצרפתית: **Jean de Chelles**, לעיתים **Jehan**;‏ 1265 – 1270) היה אדריכל ופסל צרפתי גותי משל (סן-אט-מרן).

דה של היה אחד מאדריכלי קתדרלת נוטרדאם דה פארי ותכנן את בית הרוחב (הטרנספט) ושתי חזיתותיו, ביחד עם פייר דה מונטריי בסגנון גותי קורן (Rayonnant). הוא החל לעבוד על בית הרוחב הצפוני ב-1240 ועל הדרומי ב-1257. חלון הרוזטה הצפוני מיוחס לו, ולוחית על הקיר החיצוני של החזית הדרומית, החתומה בשם "Johanne Magistro" ומתוארכת לפברואר 1257, ומתעדת את תחילת השינויים והשיפוצים בבית הרוחב ושעריו ובנייתו בסגנון הקורן החדש. ב-1265 הוחלף דה של על ידי פייר דה מונטריי שהשלים את חלון הרוזטה הדרומי. כיום מייחסים לו את בית הרוחב הצפוני, בית הרוחב הדרומי (ביחד עם פייר), חלונות הרוזטה הקורנים של בית הרוחב, שער הקלויסטר ושער סנט אטיין.

ישנם חוקרים הסוברים שהוא עבד ביחד עם פייר דה מונטריי על סנט שאפל ועל קתדרלת לה מאן. ב-1264 עבד על ארמון הלובר ב-1265 תחת השגחתו של ריימונד די טמפל.

פייר דה של, מ-Maître de l'Œuvre de la cathédrale de Paris, שהיה אחד מהאדריכלים שבדקו את הקמרונות בקתדרלת שארטר ב-9 בספטמבר 1316 בבדיקה רשמית, ייתכן והיה בן או אחיין של דה של, שירש אותו גם בעבודות על קתדרלת נוטרדאם דה פארי.

קישורים חיצוניים
----------------

ויקישיתוף מדיה וקבצים בנושא **ז'אן דה של** בוויקישיתוף
* ז'אן דה של, באתר Answers

הערות שוליים
------------

1. ↑  למרות שלא ברור איזה מהקומונות בשם "של" הייתה מקום לידתו.
2. ↑  Robert Branner, *Saint Louis and the Court Style in Gothic Architecture* (London: Zwemmer), 1965:56-84.
3. ↑  Russell Sturgis, *A Dictionary of Architecture and Building, Biographical, Historical, and Descriptive*, (Macmillan) 1901, *s.v.* "Chelles, Jean de".
4. ↑  Sturgus 1901, *s.v.* "Chelles, Pierre de".

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016139211
* ULAN: 500033850
* VIAF: 95889640
* WorldCat (עם VIAF): 95889640

 |
**האלפים הדינריים** (בסלובנית: **Dinarsko gorstvo**, בקרואטית ובוסנית: **Dinarsko gorje** או **Dinaridi**, בסרבית: **Динарске планине** או **Динариди**) הם רכס הרים בדרום-מזרח אירופה המשתרע בחלקו המערבי של חבל הבלקן. הרכס נמשך לאורך הים האדריאטי מסלובניה בקצהו הצפון-מערבי, דרך קרואטיה, בוסניה והרצגובינה, מונטנגרו וסרביה, ומסתיים באלבניה בקצהו הדרום-מזרחי.

האלפים הדינריים הם המשכם של הרי האלפים המזרחיים, ונבדלים מהם באוכף במערבה של סלובניה. מדרום המשכם בהרי פינדוס והפלופונסוס ביוון. שטחו של הרכס הוא כ-200,000 קמ"ר, אורכו 700 ק"מ, והוא משתרע בצורת קשת בין קווי האורך 46° ו-42° צפון. רוחבו של הרכס בחלקו הצפוני הוא 50 ק"מ בלבד, ונישא לגובה של 1,528 מטר בפסגת הר ריסניאק. בחלקו הדרומי מתרחב הרכס לכ-350 ק"מ, והר יזרצה (אלבנית Maja e Jezercës; סרבית Jezerski Vrh או Језерски Bрх, "פסגת האגם"), הנישא לגובה של 2,692 מטר, הוא הפסגה הגבוהה באזור זה.

האלפים הדינריים עשויים מסלעי משקע: אבן גיר, אבן חול ודולומיט מתקופת המזוזואיקון ותחילת הקנוזואיקון. כאשר נוצר הקמט האלפיני לפני 100 עד 50 מיליון שנה, התרוממו האלפים הדינריים ונחשפו לתהליכי בליה קרסטיים ואחרים אשר עיצבו את נופם. חבל קראס שבמערב סלובניה נמצא בצפונו של רכס האלפים הדינריים, והעניק את שמו לתופעת הקרסט. הרכס המערבי של האלפים הדינריים שקוע בחלקו מתחת לפני הים האדריאטי, ופסגותיו מתרוממות מעל פני הים בדמות האיים הרבים שלאורך הריביירה הקרואטית. באלפים הדינריים, כמו בכל הבלקן, אין עדות לפעילות בליה קרחונית משמעותית, למעט בהרי פרוקלטייה (Prokletije) שבדרום הרכס. גם כיום קיימים קרחונים מועטים רק בעמקים הדרומיים של הרכס ובגובה של מעל 600 מטר.

שרידי הביצורים הפזורים באלפים הדינריים, הם עדות למאות שנים של לחימה באזור. במאה ה-3 לפני הספירה, בימי השלטון הרומי שימשו ההרים מקום מחסה לשבטים האילירים, מפני הכיבוש הרומי, שהחל לחופי הים האדריאטי. במאה ה-20 שימשו ההרים כמקום מועדף ללוחמת גרילה של ארגוני פרטיזנים יוגוסלבים, שהיוו את אחת מתנועות ההתנגדות המוצלחות של מלחמת העולם השנייה. ההרים מיושבים בדלילות, כאשר יערנות ומכרות הם שני ענפי התעסוקה העיקריים של תושביהם.

לפי גובה ממוצע, תושבי האלפים הדינריים, הן גברים (185.6 ס"מ) והן נשים (171 ס"מ), הם הגבוהים בעולם.

גלריה
-----

* קניון פקלניצה בקרואטיהקניון פקלניצה בקרואטיה
* מעבר ולבונה בצפון אלבניהמעבר ולבונה בצפון אלבניה
* מפלים על נהר קרקה בפארק הלאומי קרקה בקרואטיהמפלים על נהר קרקה בפארק הלאומי קרקה בקרואטיה

ראו גם
------

* הפארק הלאומי דורמיטור
* פקלניצה

קישורים חיצוניים
----------------

ויקישיתוף מדיה וקבצים בנושא **האלפים הדינריים** בוויקישיתוף
* ד"ר חזי שקד, ‏טיפוס לפסגת דינארה באלפים הדינריים, באתר GoTravel
* האלפים הדינריים, באתר אנציקלופדיה בריטניקה (באנגלית)

| הריביירה הקרואטית |
| --- |
| ערים | דוברובניק • ספליט • רוביני • רייקה • טרוגיר • זאדאר • אופטיה • פורץ' • פולה • שיבניק | דוברובניק |
| איים | צרס • קרק • מלייט • ראב • פאג • ויס • לושין • דוגי אוטוק • בראץ' • הוואר • קורצ'ולה • קורנטי |
| ערכים אחרים | מפרץ קוורנר • דלמטיה • הים האדריאטי • ולביט • איסטריה • האלפים הדינריים |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4091011-8
* NKC: ge138022
* SUDOC: 027270548
* VIAF: 239467640
* WorldCat (עם VIAF): 239467640

 |
**ג'ורג' גברו** (באנגלית: **George Gebro**; נולד ב-13 בספטמבר 1981) הוא כדורגלן עבר ליברי ששיחק בעמדת המגן השמאלי.

קריירה
------

גברו, התחיל את הקריירה שלו בקבוצת אינווינסיבל אלאבן מליגת העל הליברית.

בקיץ 1999, גברו חתם בפאנטוליקוס מהליגה היוונית השנייה בכדורגל, ממנה עבר כעבור שנתיים לפטראיקוס. בקיץ 2004, חתם בקורפו מהליגה הראשונה.

בקיץ 2005, גברו חתם בלקטאמיה מליגת העל הקפריסאית. בקפריסין, גברו אף שיחק בא.א.ל. לימסול ובאתניקוס אחנס.

בינואר 2007, גברו חתם בבודפשט הונבד מליגת העל ההונגרית, עמה זכה בגביע ההונגרי בסיום העונה שלאחר מכן.

בקיץ 2009, גברו חתם בהפועל פתח תקווה מליגת העל. במדי פתח תקווה, גברו שיחק 15 משחקים עד שבינואר 2010 חתם בהפועל רמת השרון עד לסיום העונה.

בקיץ 2010, גברו חזר לליבריה וחתם בקבוצת LISCR עמה זכה באליפות בסיום העונה.

תארים
-----

אינווינסיבל אלאבן
* ליגת העל הליברית: 1998, 1999
* הגביע הליברי 1997, 1998

בודפשט הונבד
* הגביע ההונגרי: 2008/2009

LISCR
* ליגת העל הליברית: 2010/2011

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams

הערות שוליים
------------

1. ↑  יונתן כהן, ‏מתחזקים: ג'ורג' גברו חתם לעונה בהפועל פ"ת, באתר ONE‏, 23 ביוני 2009
2. ↑  איציק יצחקי‏, ג'ורג' גברו הושאל לרמת השרון, באתר וואלה!‏, 4 בינואר 2010

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ורג' גברו"**.
**האמבל בנדל** (באנגלית: **Humble Bundle**; בתרגום חופשי לעברית: **חבילה צנועה**) הוא אתר אינטרנט להפצה דיגיטלית של חבילות של משחקי וידאו, במתכונת "שלם כפי יכולתך". האתר ידוע בכך שהוא מאפשר ללקוח לחלק את הסכום בין מפתחי המשחק וארגוני צדקה בנושאים שונים. האתר גם תומך במשחקים שמפותחים על ידי אנשים עצמאיים (משחקי אינדי) וללא DRM. עד סוף יוני 2019 נתרם באתר סכום של כ-150 מיליון דולר אמריקאי לטובת מעל 50 ארגוני צדקה שונים, בהם קרן החזית האלקטרונית, הצלב האדום האמריקאי, Charity: Water (אנ') ועוד.

היסטוריה
--------

האתר נוסד ב-2010 על ידי היזם והמפתח העצמאי האמריקאי ג'ף רוזן, ששם לב להצלחה של חבילות משחקים בסטים ומכירות גבוהות של משחקים במתוכנת "שלם כפי יכולתך".

רוזן רצה שהליך הקנייה יהיה כמה שיותר ידידותי למשתמש, ועל כן לא חייב את הקונים להרשם לאתר. עוד הוא הוסיף את האפשרות לתת חלק מן הכסף לארגוני צדקה שונים, כמו Child's Play.

באוקטובר 2017 החברה נקנתה על ידי תאגיד IGN. הוחלט כי המתכונת העסקית לא צפויה להשתנות.

פעילויות עסקיות
---------------

### Humble Weekly Bundle

זוהי החבילה הנפוצה ביותר באתר. לכל חבילה יש מספר מאפיינים דומים:

* **כדאיות** – כל חבילה נמכרת בהנחה של עשרות אחוזים ביחס למחיר הבסיסי.
* **זמינות** – כל חבילה זמינה לאורך זמן של שבועיים בלבד. לאחר מכן היא תוחלף באחרת.
* **שיטת התשלום** – כל חבילה כולל 3 דירוגים:
	1. שלם דולר 1 או יותר – בדירוג זה הלקוח יקבל מספר פריטים בסיסיים
	2. שלם מעל הממוצע – בדירוג זה הלקוח יקבל בנוסף לפרטי הדירוג הנמוך יותר עוד מספר פריטים
	3. שלם מעל X דולר – בדירוג זה הלקוח יקבל את כל מה שהחבילה מציעה
* **חלוקת התשלום** – ניתן לחלק את התשלום בין שלוש קטגוריות: מפתחי התוכן של החבילה, ארגוני צדקה שונים ו-Humble Tip.

עד לשנת 2015 האתר הציע רק חבילות הקשורות משחקי וידאו למחשב, אך מאז ישנן גם הצעות לספרים דיגיטליים, קומיקס ותוכנות מחשב.

### Humble Store

חנות לקניית משחקים נפרדים, לרוב עם הצעות הנחה על משחקי אינדי. כ-10 אחוזים מכל קניה עוברים לארגוני צדקה.

### Humble Monthly/Humble Choice

חבילה חודשית מתחלפת בעלות 12 דולרים, שכוללת אחד או שני משחקי טריפל A, ובנוסף עוד 4–6 משחקי אינדי שנחשפים בתחילת החודש שלאחר מכן.

בדצמבר 2019, Humble Monthly שינה את מתכונתו ל-Humble Choice: מעתה כל המשחקים גלויים למשתמש, אבל המחירים עלו לכדי 15\20 דולרים לחודש.

בנוסף, בהתחברות ל humble choice תתקבל גישה ל humble trove: רשימה של משחקי אינדי ללא drm שכלולים בשירות.

קישורים חיצוניים
----------------

ויקישיתוף מדיה וקבצים בנושא **האמבל בנדל** בוויקישיתוף
* 

* אתר האינטרנט הרשמי של האמבל בנדל (באנגלית)
* האמבל בנדל, ברשת החברתית פייסבוק

* האמבל בנדל, ברשת החברתית טוויטר

* האמבל בנדל, ברשת החברתית אינסטגרם

* האמבל בנדל, ברשת החברתית LinkedIn

* האמבל בנדל, סרטונים בערוץ היוטיוב

* האמבל בנדל, הבלוג הרשמי
* Humble Store, באתר PCGamingWiki (באנגלית)
תיאטרו מאסימו
**תיאטרו מאסימו ויטוריו אמנואלה** (באיטלקית: **Teatro Massimo Vittorio Emanuele**, ידוע בשמו המקוצר – **תיאטרו מאסימו**) הוא בניין אופרה בפלרמו, איטליה. זהו בניין האופרה הגדול ביותר באיטליה והשלישי בגודלו באירופה (אחרי האופרה הלאומית של פריז והאופרה של וינה).[דרוש מקור][מפני ש...] התיאטרון מכיל 1,387 מושבים וידוע בזכות האקוסטיקה המצוינת שבו.

בשנת 1864 מועצת העיר פלרמו הכריזה על תחרות בין-לאומית לבניית בניין אופרה. הבניין תוכנן על ידי האדריכל האיטלקי ג'ובאן בטיסטה פליפה באזילה (אנ') בשנת 1874 אך הופסקה בשנת 1882 למשך שמונה שנים, עד 1890. שנה לאחר מכן מת ג'ובאן באזילה 1891 והפרויקט הועבר לידי בנו, ארנסטו באזילה (אנ'). הבניה הושלמה בשנת 1897. ב-16 במאי באותה שנה, 22 שנים אחרי ששמו את אבן הפינה נחנך בניין האופרה במופע פלסטף של ורדי.

ג'ובאן באזילה קיבל השראה מהאדריכלות הסיציליאנית הקלאסית. חלקו החיצוני של הבניין נבנה בסגנון ניאוקלאסי וכלל אלמנטים מהאדריכלות היוונית.

המבנה תוכנן להכיל 3,000 מושבים אך כיום מכיל 1,387 מקומות. 

בשנת 1974 נסגר לצורך שיפוצים על מנת לעמוד בתנאי הבטיחות המודרניים אך בגלל העלות הגבוהה של השיפוץ, שחיתות ומאבקים פוליטיים גרמו לדחיה של 23 שנים. תיאטרו מאסימו נפתח שוב רק בשנת 1997. 

הסצנה האחרונה של הסנדק 3 צולמה בתיאטרון.

המנהל המוזיקלי של התיאטרון הוא המנצח הישראלי עומר מאיר ולבר.

קישורים חיצוניים
----------------

ויקישיתוף מדיה וקבצים בנושא **תיאטרו מאסימו** בוויקישיתוף
* 

* אתר האינטרנט הרשמי של תיאטרו מאסימו (באיטלקית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007330488705171
* ISNI: 0000 0001 2097 8514
* LCCN: n84123322
* MusicBrainz: c79730cc-618b-43fd-b323-d82a0413f452
* SUDOC: 028149173
* VIAF: 158829178
* WorldCat: lccn-n84123322

 |
**האלפים היוליאניים** (באיטלקית: **Alpi Giulie**; בסלובנית: **Julijske Alpe**) הם רכס הרים המהווה חלק מרכס האלפים הגיריים הדרומי, בעצמו חלק מהרי האלפים המזרחיים. 

האלפים היוליאניים משתרעים על פני שטח של 4,400 קמ"ר בצפון-מזרח איטליה ובצפון-מערב סלובניה, ומגיעים לשיא גובהם בהר טריגלב שבמרכזו של הפארק הלאומי טריגלב בסלובניה, והנישא לגובה של 2,864 מטר. הנהרות החשובים הנובעים באלפים היוליאניים הם הסאווה הזורם מזרחה אל הים השחור, והסוצ'ה (בסלובנית: Soča; באיטלקית: איסונדזו, Isonzo) כמו גם מספר יובלים של הטליאמנטו (Tagliamento) הזורמים דרומה אל הים האדריאטי. 

ההרים כמו גם מחוז פריולי-ונציה ג'וליה שבו הם משתרעים בחלקם האיטלקי, מנציחים את שמו של יוליוס קיסר.

החלק הסלובני של האלפים היוליאניים הוכרז כשמורה ביוספרית של אונסק"ו ב-2003.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **האלפים היוליאניים** |
| ויקישיתוף תמונות ומדיה בוויקישיתוף: **האלפים היוליאניים** |
* אתר מקיף אודות טיפוס והייקינג באלפים היוליאנים
* האלפים היוליאניים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11955079c (data)
* GND: 4028982-5
* NKC: ge129501
* SUDOC: 027530159
* VIAF: 239873704
* WorldCat (עם VIAF): 239873704

 |
**רובר הראשון** (**Robert I**;‏ סביבות 1029 - 13 באוקטובר 1093) היה רוזן פלנדריה משנת 1071 עד מותו ב-1093. בשנת 1068 התחתן רובר עם גרטרוד מסקסוניה, בתו של ברנרד השני, דוכס סקסוניה.

היסטוריה
--------

רובר היה בנו הצעיר של בלדווין החמישי, רוזן פלנדריה ואדל מצרפת, רוזנת פלנדריה. אחיו היה בלדווין השישי, רוזן פלנדריה קודם. בירושה, נתן אחיו את רוזנות פלנדריה לבנו הבכור, ארנולף השלישי, רוזן פלנדריה ואת רוזנות אנו לבנו הצעיר, בלדווין השני, רוזן אנו. רובר התנגד לירושה והביס את אחיינו ארנולף השלישי, רוזן פלנדריה בקרב קאסל (1071). בעקבות מות ארנולף בקרב קיבל רובר את הרוזנות של פלנדריה.

ילדים
-----

* רובר השני, רוזן פלנדריה
* אדלה מפלנדריה

קישורים חיצוניים
----------------

ויקישיתוף מדיה וקבצים בנושא **רובר הראשון, רוזן פלנדריה** בוויקישיתוף
* ביוגרפיה, באתר geni.com
* רובר הראשון, רוזן פלנדריה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 124547486
* ISNI: 0000 0000 1376 1379
* VcBA: 495/117041
* VIAF: 35392476
* WorldCat: viaf-35392476

 |
**שיתוף תמונות** היא העלאת תמונה דיגיטלית לאינטרנט באמצעות אתר אינטרנט או תוכנה (אפליקציה סלולרית או יישום רשת) המאפשרת לאדם אחר או לציבור בכלל לצפות בתמונה ולעיתים אף לשמור אותה. שיתוף תמונות נעשה לעיתים קרובות בצירוף מלל וכחלק מרשת חברתית מקוונת. אתרים ותוכנות רבות מאפשרות גם שיתוף וידאו בנוסף לשיתוף התמונות.

היסטוריה
--------

אתרי שיתוף התמונות הראשונים ברשת האינטרנט הופיעו בראשית שנות התשעים של המאה העשרים, לרוב כחלק משירות להדפסת תמונות. בראשית המאה ה-21 הוקמו אתרים ייעודיים לכך. בין הראשונים והבולטים שביניהם היה פליקר ואחרים.

אסטרטגיית רווחים
----------------

ניתן לחלק את כלל אתרי ותוכנות שיתוף התמונות לשתי קבוצות כוללניות: המציעים את שירותיהם בחינם והדורשים תשלום. בעוד שצורת הרווח באתרים ובתוכנות הדורשים תשלום עבור שירותיהם מובנת מאליה, הרי שרווחי האתרים והתוכנות שאינן דורשים תשלום מגיעים ממקורות שונים כגון פרסום ושירותי הדפסה ועריכת התמונות לכדי מוצר ממשי.

חלוקה זו איננה מוחלטת. אתרים רבים מציעים את שירותיהם בחינם עד למגבלת זמן או כמות ולאחר מכן השירות ניתן תמורת תשלום. אתרים אחרים יציעו שירות מוגבל בחינם ושירות נרחב יותר תמורת תשלום.

סוג שלישי של אתרי שיתוף תמונות, הם אתרים המופעלים בידי חברות לייצור מצלמות, כאשר האתר מוגבל לתמונות המצולמות באמצעות מצלמות החברה. כך למעשה האתר משמש כפרסומת עבור מוצרי החברה.

שיתוף תמונות ורשתות חברתיות מקוונות
-----------------------------------

במהלך המאה ה-21 הפך שיתוף התמונות באמצעות הרשתות החברתיות המקוונות לנפוץ ביותר. ההערכה היא כי בפייסבוק עד לקיץ 2011 הועלו כמאה מיליארד תמונות (בהשוואה ל-60 מיליארד תמונות בסוף 2010). הרשתות החברתיות מאפשרות שיתוף תמונות תוך הגבלת ובחירת האנשים היכולים לצפות בתמונות, כמו כן זיהוי פנים המופיעות בתמונה ושיוכן למשתמשים אחרים ברשת החברתית וכדומה.

שיתוף תמונות באמצעות מכשירים סלולריים
-------------------------------------

אפליקציות סלולריות לשיתוף תמונות הפכו לנפוצות בשנת 2011. הבולטת שבהם היא אינסטגרם, בעלת מאות מילוני משתמשים בכל רחבי העולם.

Geotagging
----------

גאו-טגינג (תיוג גאוגרפי) היא טכנולוגיה המאפשרת הטמעת מיקום צילום התמונה בתוך קובץ התמונה עצמו. תוכנות ואתרי שיתוף תמונות רבים כוללים אפשרות זו, כך שניתן לראות את התמונות בהתאם למקום צילומן.

ראו גם
------

* שיתוף קבצים

קישורים חיצוניים
----------------

ויקישיתוף מדיה וקבצים בנושא **שיתוף תמונות** בוויקישיתוף

הערות שוליים
------------

1. ↑  Facebook Photos By the Numbers, 14 בפברואר 2011
2. ↑  Zuckerberg On Instagram (Now 100M Users Strong): "No Agenda" Except Supporting App’s Growth, 11 בספטמבר 2012
הר קיטה, הגבוה מבין הרי האלפים היפניים.
**האלפים היפניים** (ביפנית: 日本アルプス) הם קבוצה של שלושה רכסי הרים ביפן החוצים לשניים את האי הונשו. קבוצת רכסי הרים זו, הנפגשת במרכז האי, כוללת את הרי הידה, הרי קיסו והרי אקאישי. השם לקבוצה נטבע לראשונה על ידי הארכאולוג האנגלי ויליאם גאולנד, במקור עבור הרי הידה בלבד, והוא הפך פופולרי בזכות פועלו של הכומר וולטר וסטון, מיסיונר אנגלי שטיפס על הרים אלה.

הפסגות הגבוהות של האלפים היפניים הן בין הפסגות הגבוהות ביפן, לאחר הר פוג'י, בהגיען לגבהים של למעלה מ-3,000 מ'. עם פסגות אלה נמנים הר קיטה המגיע לגובה 3,193 מ', הר הוטאקה המגיע לגובה 3,190 מ' והר אונטאקה המגיע לגובה 3,067 מ'. האחרון שבהם הוא גם אתר משיכה לעולי רגל ולתיירים בשל היותו הר געש פעיל, שהתפרצותו האחרונה אירעה בשנת 1980.

האלפים הצפוניים, הרי הידה, נמצאים בתחומי המחוזות נאגנו, טויאמה וגיפו. חלק קטן מהם אף מגיע למחוז ניאיגטה. האלפים המרכזיים, הרי קיסו, נמצאים בתחום מחוז נאגנו. האלפים הדרומיים, הרי אקאישי, משתרעים על פני המחוזות נאגנו, יאמאנאשי ושיזואוקה.

ראו גם
------

* הרי האלפים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **האלפים היפניים** |

* אילה דנון, ‏דרך נקסאנדו - הדרך בין ההרים של יפן, באתר GoTravel
* האלפים היפניים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4028499-2
* NDL: 00644160
* VIAF: 259069882
* WorldCat: viaf-81154983522267860007

 |
**פריניצה** (ברומנית: **periniţa**) הוא ריקוד עממי רומני.

הפריניצה היא הורה עם כמה אפיונים מיוחדים. לצורך הריקוד משתמשים בכרית שמניחים במרכז מעגל הרוקדים. בריקוד משתתפים הצעירים הלא נשואים ומקובל לרקוד אותו ביום שלפני נישואיה של אחת הבנות וזה אמור להיות ריקוד הפריניצה האחרון בו תשתתף. אחד הבחורים יוצא בריקוד בתוך המעגל, כשהוא מחזיק בידו מטפחת ועובר על פני הרוקדים עד שהוא בוחר לו את אחת הבחורות. הבחור כורך את המטפחת סביב הבחורה שנבחרה והשניים כורעים על ברכיהם על הכרית שבמרכז המעגל ומתנשקים. לאחר הנשיקה הבחור משתלב במעגל הרוקדים והבחורה עוברת בריקוד על פני שורת הרוקדים עד שבוחרת לה בן זוג לנשיקה והריטואל נמשך כך הלאה.

שם הריקוד נגזר מהמילה הרומנית לכרית, פרניצה (periniţa), הכרית שמניחים במרכז המעגל ועליה כורעים ברכי המתנשקים. הריקוד מכונה לעיתים גם בשם "ריקוד המטפחת" ואם אין כרית, מניחים על הארץ את המטפחת, כתחליף לכרית.

בתחילה זה היה ריקוד כלולות, שהיה מתחיל בכך שהחתן מרקיד את כלתו ולאחר מכן מזמין בנות אחרות. הייתה אמון שבת, שנושקה על ידי החתן, תזכה להתחתן במהרה. הבנות באו לריקוד עם מטפחות ראש, שרקמו עליהן בבית ונתנו את המטפחת במתנה לבחור, שהזמין אותן לראשונה לרקוד.

קישורים חיצוניים
----------------

* פריניצה (ברומנית)
**שיתוק על שם ארב** (באנגלית: Erb's palsy) הוא פגיעת שיתוק מולדת המוגבלת לשורשי העצבים הצוואריים של החוליות החמישית והשישית (C5, C6). אחת מהפגיעות האפשריות במקלעת הזרוע.

סימנים ותסמינים
---------------

התינוק יאבד מכח היכולת לבצע הרחקה של הזרוע במפרק הכתף, להטות את זרועו הצידה (סיבוב חיצוני) או לסובב את האמה כך שגב כף היד יהיה כלפי מעלה. כתוצאה מכך תוותר היד במנח אופייני בו הזרוע מסובבת פנימה ממפרק הכתף (קירוב וסיבוב פנימי) והאמה מסובבת כלפי מטה.

הכח בישור מפרק המרפק ישמר אך יייעדרו ההחזרים של שריר הזרוע הדו ראשי. בילוד יעדר החזר המורו בצד הפגוע. תיתכן הפרעה תחושתית מסוימת בהבט הצידי של הזרוע.

כח האמה וכח הלפיתה ישמרו אלא אם תילווה פגיעה נמוכה יותר במקלעת הזרוע.  
 
כאשר יכלול הנזק גם את העצב הפרני יראו שינויים בתנועת הסרעפת.  
 
נזקי מקלעת זרוע שכיחים יותר בהקשר של מתיחת צוואר ויד או שבר עצם הבריח, תוך לידה.

פרוגנוזה
--------

לרוב עובר מצב זה מאליו עד גיל שנתיים. מידת ההחלמה היא על פי מידת הנזק הראשוני לעצב. בנוכחות בצקת ודמם בלבד סביב העצב - תופיע ההחלמה תוך חודשים עם ספיגתם. במקרים של קרע ממשי בסיבים - לא תראה החלמה מלאה. כעקרון ככל שקו הפגיעה ביד גבוה יותר - כך הנזק קטן יותר. מעורבות של שריר הדלתא תרמז עם זאת על פגיעה קשה ותלווה דלדול שרירי הכתף.

טיפול
-----

הטפול כולל קיבוע של היד בתנוחה נגדית למנח השיתוק האופייני כלומר הרחקת הזרוע לזווית של 90 מעלות, סיבוב חיצוני של הכתף וסיבוב כלפי מעלה של האמה. עיסויים עדינים והנעה פסיבית נעשים מגיל שבועיים לחיים כדי לשמר את טווחי התנועה. צורות הקיבוע המדויקות מוגדרות בהתאם לתצורת הפגיעה וחומרתה. בהיעדר שיפור נשקלים ניסיונות ניתוחיים עצביים - נוירופלסטיות ואורתופדיים כהעברות גידים או שנוי מנחי מפרקים. במקרה של איבוד טווחים על ידי התעבויות גידים (קונטרקטורות) - תשקל הזרקת בוטולינום טוקסין.

פגיעה נוספת במקלעת הזרוע היא הפגיעה על שם klumpke המייצגת נזק בשורשי העצבים הצוואריים השביעי והשמיני (C7, C8) כשתוק רפה של הגפה ובאם תלווה גם פגיעה בשורש עצב חוליית החזה הראשונה (T1) - יופיעו גם שנוי גודל האישון והעדר דמעת באותו הצד.

שכיחות כלל הפגיעות במקלעת הברכיאלית (שעיקרן שיתוק על שם ארב) היא 0.6-4.6 ל 1000 לידות חי.

לקריאה נוספת
------------

* נועם בור, **שיתוק המקלעת הברכיאלית בתינוקות**, כתב העת הישראלי לרפואת ילדים, פברואר 2011, גיליון מס' 75

קישורים חיצוניים
----------------

ויקישיתוף מדיה וקבצים בנושא **שיתוק על שם ארב** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ג'ייסון אדוארד מיוז** (באנגלית: **Jason Edward Mewes**; נולד ב-12 ביוני 1974) הוא שחקן טלוויזיה וקולנוע אמריקאי, מוכר בעיקר בדמות סוחר הסמים המקלל "ג'יי", החצי הקולני יותר בצמד הקולנועי-בדיוני ג'יי ובוב השקט, לצידו של חברו קווין סמית'.

קריירה
------

את דמותו של ג'יי גילם בשבעה סרטי קולנוע: "מוכרים בלבד" (בתפקידו הקולנועי הראשון), "עכברי הקניון", "לרדוף אחרי איימי", "דוגמה", "ג'יי ובוב השקט מכים שנית", "מוכרים בלבד 2" והופעת אורח בסרט "צעקה 3". ביחד עם סמית' הופיע גם בסדרת הטלוויזיה המצוירת "מוכרים בלבד". כמו כן, כיכב בפרק הפיילוט של סדרה בבימויו של קווין סמית', שנקראה "שונאים את האל". הסדרה לא המשיכה מעבר לפרק הפיילוט.

ב-2006 השתתף בסרט "ישבנים למעלה" בתפקיד הראשי, בסרטו של דייוויד ארקט "טריפ קטלני" ובסרט "תקוות גדולות" לצד לייסי שאבר. 
ב-2008 השתתף בסרטו של סמית', "זאק ומירי עושים פורנו", אך הפעם לא בתפקיד הקבוע של ג'יי. ב-2009 שיחק בסרט "שני גברים וחלום". 

בשנת 2010 החל מיוז להגיש יחד עם סמית' את הפודקאסט השבועי "Jay & Silent Bob Get Old" ("ג'יי ובוב השקט מזדקנים") ברשת "סמודקאסט", ובשנת 2011 החלו השניים להגיש באתר גם תוכנית יומית בשידור חי תחת השם "Jay & Silent Bob Get Jobs" ("ג'יי ובוב השקט מקבלים עבודות").

בשנת 2012 שיחק בקומדיה "נובס" לצד מויסס אריאס וסברינה קרפנטר. בשנת 2015 שיחק לצד דני טרחו בסרט הפעולה "צוות הלילה". 

בשנת 2021 דיבב את דמותו של סטינקור בסדרה המונפשת שיצר חברו קווין סמית' לנטפליקס "שליטי היקום: הגילוי".

חיים אישיים
-----------

כיום מתגורר מיוז בלוס אנג'לס עם ג'ורדן מונסנטו, אשתו מאז 2009. ב-1 באפריל 2015 לשניים נולדה בת.

קישורים חיצוניים
----------------

ויקישיתוף מדיה וקבצים בנושא **ג'ייסון מיוז** בוויקישיתוף
* אתר האינטרנט הרשמי של ג'ייסון מיוז
* ג'ייסון מיוז, ברשת החברתית פייסבוק
* ג'ייסון מיוז, ברשת החברתית טוויטר
* ג'ייסון מיוז, ברשת החברתית אינסטגרם
* ג'ייסון מיוז, סרטונים בערוץ היוטיוב
* ג'ייסון מיוז, במסד הנתונים הקולנועיים IMDb (באנגלית)
* ג'ייסון מיוז, באתר AllMovie (באנגלית)
* ג'ייסון מיוז, באתר Rotten Tomatoes (באנגלית)
* ג'ייסון מיוז, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15775388s (data)
* ISNI: 0000 0001 1467 0249
* LCCN: no99066617
* NKC: xx0104364
* SUDOC: 175183155
* VIAF: 7029580
* WorldCat: lccn-no99066617

 |
חללית מדגם מולניה 1
**מולניה** (ברוסית:**Молния**, ברק) הייתה סדרת לווייני תקשורת שפותחה בברית המועצות. השיגורים בוצעו בשנים 1965–2004 ובתקופה זו שוגרו כ-164 לוויינים. החלליות נוצלו לצרכים אזרחיים וצבאיים. השיגורים בוצעו בעיקר מקוסמודרום פלסצק בעזרת משגר מדגם "מולניה".

בתחילת שנות ה-60 של המאה ה-20 ארצות הברית החלה בשיגור לווייני תקשורת. המסלול הרגיל לא היה מתאים לצרכים סובייטיים כי הוא לא היה נותן כיסוי טוב לאזורים הצפוניים. לכן פותח מסלול מיוחד שקיבל שם "מסלול מולניה".
השיגור הראשון בוצע ב-4 ביוני 1964 אך היה כשל טכני במשגר. ב-23 באפריל 1965 בוצע שיגור מוצלח של חללית שקיבל כינוי "מולניה 1-1". הדגם הראשון בסדרה פותח ב-OKB-1 בראשות סרגיי קורוליוב. משקל החללית היה 1600 ק"ג. מסדרה זו שוגרו 7 חלליות. חללית אחרונה מדגם זה שוגרה בשנת 1966. אורך חיים של החללית היה כשנה וחצי.

בשנת 1967 החל שיגור של חללית מדגם "מולניה 1+" שתוכנן במערכות המידע הלווייניות רשטניוב בקרסנויארסק. חלליות מסדרה זו היו מיועדות לצורכי תקשורות אזרחית והעברת תוכנית טלוויזיה ממוסקבה לאזורים מרוחקים של ברית המועצות. חלק מלווייני הסדרה היו מרכיב במערכת קשר של חיל הטילים האסטרטגיים. מסדרה זו שוגרו 56 חלליות מהם 53 בהצלחה. חללית אחרונה מדגם זה שוגרה בשנת 1983. אורך חיים של החלליות הסדרה היה 3–4 שנים.

בשנת 1983 הסתיים פיתוח חללית מדגם "מולניה 1T". הוא היה מיועד לצרכים צבאיים ומשולב במערכות קשר של תחנת חלל. מסדרה זו שוגרו 37 חלליות. אורך חיים של החלליות היה 7–8 שנים. חללית אחרונה מדגם זה שוגרה בשנת 2004.

בשנת 1971 שוגרה חללית ראשונה מדגם "מולניה 2". חלליות הסדרה היו מיועדות להעברת שידורי טלוויזיה. משקל החלליות גדל ל-1700 ק"ג. מסדרה זו שוגרו 19 חלליות. חללית אחרונה מדגם זה שוגרה בשנת 1977. אורך חיים של החלליות היה 3–4 שנים.

בשנת 1974 שוגרה חללית ראשונה מדגם "מולניה 3". חלליות הסדרה היו מיועדות לצרכים אזרחיים וצבאיים. משקל החלליות גדל ל-1740 ק"ג. מסדרה זו שוגרו 54 חלליות. חללית אחרונה מדגם זה שוגרה בשנת 2003. אורך חיים של החלליות היה כ-3 שנים. ביחד עם לוויינים מסדרת "רדוגה" לוויינים אלו היו חלק של מערכת תקשורת לוויינים של צבא ברית המועצות שהחלה לפעול בשנת 1979.

בשנת 2001 שוגרה חללית ראשונה מדגם "מולניה 3K". חלליות הסדרה היו מיועדות לצרכים אזרחיים וצבאיים. משקל החלליות גדל ל-1780 ק"ג. מסדרה זו שוגרו 2 חלליות. חללית אחרונה מדגם זה שוגרה בשנת 2005. אורך חיים של החלליות היה כ-5 שנים.

סדרת לווייני "מרידיאן" החליפה את חלליות הסדרה. השיגור הראשון בוצע בשנת 2006.

קישורים חיצוניים
----------------

ויקישיתוף מדיה וקבצים בנושא **מולניה** בוויקישיתוף
* חללית מולניה 1
* חללית מולניה 1T
* חללית מולניה 2
* חללית מולניה 3
* חללית מולניה 3K
**QNX** היא מערכת הפעלה מסחרית דמוית יוניקס למערכות זמן אמת משובצות מחשב, שפותחה בתחילת שנות ה-80 של המאה ה-20 על ידי תאגיד התוכנה הקנדי Quantom Software Systems, ששמו שונה לאחר מכן ל-QNX Software Systems. היא הייתה אחת ממערכות ההפעלה המסחריות בעלות מיקרו-ליבה (Microkernel, µK) הראשונות שהפכו למוצלחות. נכון לשנת 2020, היא משמשת למגוון של מכשירים כגון מכוניות וטלפונים ניידים. חברת QNX Software נרכשה על ידי תאגיד התוכנה הקנדי BlackBerry Limited בשנת 2010.

מאפייני המערכת
--------------

בתור מערכת הפעלה בעלת מיקרו-ליבה (Microkernel, µK), הרצת רוב הליבה נעשית באמצעות חלוקה למספר של מטלות קטנות, שנקראות Resource Managers. הדבר שונה ממערכת הפעלה בעלת ליבה מונוליתית - שבה הליבה מורכבת מתוכנה אחת ופועלת על אותו מרחב כתובות בזיכרון המחשב כמו התהליכים הראשיים של מערכת ההפעלה. במקרה הפרטי של QNX, השימוש במיקרו-ליבה מאפשר לכבות תהליכים מיותרים, מבלי לשנות את מערכת ההפעלה.

היסטוריה
--------

גורדון בל ודן דודג', סטודנטים באוניברסיטת ווטרלו בשנת 1980 השתתפו בקורס על מערכות הפעלה זמן אמת, שבו התלמידים בנו בין היתר מיקרו-ליבה בסיסית. שניהם היו משוכנעים בצורך לתוכנה מסחרית לשם כך ועברו לקנטה, אונטריו שבקנדה על מנת להקים את החברה "Quantom Software Systems". ב-1982, הגרסה הראשונה של מערכת ההפעלה QUNIX שוחחרה עבור המעבד 8088 של אינטל, ובשנת 1984 שמה שונה ל QNX על מנת להימנע מבעיות של הפרת סימן מסחרי. בשנות ה-80 המאוחרות, זיהתה חברת Quantom את המעבר המהיר של השוק לכיוון מערכות הפעלה אשר עונות על POSIX : אוסף סטנדרטים שפיתח מכון IEEE לשמירת התאמה בין מערכות הפעלה, כך שיהיה יותר קל להסב תוכנה אחת למספר מערכות הפעלה, ולכן כתבה מחדש את המערכת והוציאה גרסה חדשה של מערכת ההפעלה. גרסה מותאמת זו נקראת **QNX 4**. בשנות ה-90 המאוחרות, החברה (ששמה שונה ל-QNX Software Systems) החלה לפתח גרסה חדשה של QNX, שתוכננה על מנת לתמוך בשימוש סימטרי בזיכרון על ידי כמה מעבדים או ליבות במקביל (Symmetric Multiproccesing).

פורומים
-------

**OpenQNX** היא קהילה אשר עוסקת ב- QNX. ניתן לגשת לצ׳אטים הציבוריים ולחדשות הקבוצה באתר האינטרנט שלהם.

**Foundry27** היא קהילה אשר עוסקת ב- QNX אשר נוסדה על ידי החברה (QNX Software Systems) ומשמשת מתכנתים ב-QNX Neutrino (גרסה של מערכת ההפעלה). באמצעות Foundry27 ניתן להירשם לאתר, לבחור את סוג הרישיון ולקבל את קוד המקור ואת ערכות הכלים הנדרשות של QNX Neutrino.

קישורים חיצוניים
----------------

ויקישיתוף מדיה וקבצים בנושא **QNX** בוויקישיתוף
* 

* אתר האינטרנט הרשמי של QNX

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16265619v (data)
* NKC: ph526573

 |
**ג'ייסון דמטריו** (ביוונית: **Τζέισον Δημητρίου**; נולד ב-18 בנובמבר 1987) הוא כדורגלן קפריסאי המשחק בסאות'אנד יונייטד בעמדת המגן הימני.

קריירת מועדונים
---------------

דמטריו התחיל את הקריירה שלו במחלקת הנוער של לייטון אוריינט. ביולי 2006 הצטרף לקבוצה הבוגרת. בנובמבר 2006 דמטריו ערך את הופעת הבכורה שלו בקבוצה הבוגרת בתיקו 0-0 נגד יאוביל טאון. בעונת הבכורה שלו בקבוצה, דמטריו רשם 24 הופעות בכל המסגרות. בעונת 2007/2008 נבחר לשחקן הצעיר של העונה בקבוצה, ועונה לאחר מכן נבחר לשחקן העונה של האוהדים.

ב-2 ביוני 2010 דמטריו חתם בא.א.ק. לרנקה מליגת העל הקפריסאית.

ב-28 ביוני 2013 דמטריו חתם באנורתוסיס פמגוסטה לשנתיים עם אופציה לעונה נוספת.

ב-1 ביולי 2015 דמטריו חזר לאנגליה וחתם בוולסול מהפוטבול ליג הראשונה.

ב-22 ביוני 2016 דמטריו חתם בסאות'אנד יונייטד.

קריירה בינלאומית
----------------

דמטריו נולד באנגליה להורים ממוצא קפריסאי, ולכן היה רשאי לייצג את נבחרת קפריסין.

ב-20 בינואר 2009 זומן לראשונה לסגל הנבחרת. ב-10 בפברואר של אותה שנה, ערך את הופעת הבכורה שלו בנבחרת בהפסד 2-0 לסרביה. יום לאחר מכן, דמטריו ערך את הופעתו השנייה בנבחרת בניצחון 2-3 נגד סלובקיה בו בישל שני שערים.

ב-10 באוקטובר 2015 הבקיע את שער הבכורה שלו בנבחרת בניצחון 1-2 נגד ישראל במסגרת מוקדמות יורו 2016.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ייסון דמטריו"**.
**יום הנגול**, הקרוי גם **יום הכרזת הנגול** או **יום האלפבית הקוריאני**, הוא יום זיכרון לאומי קוריאני להנצחת ההמצאה וההכרזה על הנגול, האלפבית של השפה הקוריאנית על ידי המלך סג'ונג הגדול. בקוריאה הדרומית נוהגים לציין יום זה ב-9 באוקטובר, ואילו בקוריאה הצפונית – ב-15 בינואר.

על פי "תולדות המלך סג'ונג", הכריז המלך סג'ונג על פרסום "הונמין ז'אונגאום", המסמך שהציג לראשונה את האלפבית החדש, שבמקור היה קרוי באותו שם, בחודש התשיעי של שנת הירח ב-1446.

ב-1926 חגגה "אגודת ההנגול" את יום השנה ה-480 (8 פעמים מחזור של 60 שנה) להכרזת הנגול ביום האחרון של החודש התשיעי בלוח השנה המבוסס על הלבנה, שהוא 4 בנובמבר בלוח הגרגוריאני. חברים באגודה הכריזו על יום זה כיום הזיכרון הראשון של ה"גגיאנה" (가갸날). מקור השם מ"גגיָאגאוּל" (가갸글) כינוי מוקדם להנגול שהיה מקובל בשפת הדיבור, והמבוסס על דקלום שתפקידו היה לסייע בשינון האלפבית והמתחיל ב"גגיה גאוגיאו" (가갸거겨).

ב-1928, זמן קצר לאחר שהמונח הנגול, שנטבע במקור ב-1913 בידי "ז'וּ סיגיאוֹנג", הפך לשם המקובל החדש לאלפבית, הוסב שמו של יום הזיכרון ל"הנגולאל". יום זה נחגג בהתאם ללוח הלבנה.

ב-1931 הוזז יום הזיכרון ל-29 באוקטובר בלוח הגרגוריאני.

ב-1934 עלתה הטענה שחייבים להניח כי ב-1446 השתמשו בלוח היוליאני והיום הוזז שוב והפעם ל-28 באוקטובר.

הונמין ז'אונגאום
ב-1940 נתגלה עותק מקורי של ה"הונמין ז'אונגאום האראי", כרך של פרשנות ל"הונמין ז'אונגאום", שהופיע זמן קצר לאחר פרסום המסמך המקורי שאותו פירש. ממסמך זה התברר כי "הונמין ז'אונגאום" הוכרזה במהלך עשרת הימים הראשונים ("סאנגסן" – בהנגול 상순, בהנג'ה 上旬) של החודש התשיעי. היום העשירי של החודש התשיעי ב-1446 על פי לוח הלבנה ב-1446, היה זהה ל-9 באוקטובר על פי הלוח היוליאני. לאחר שהוקמה ממשלת קוריאה הדרומית ב-1945 הוכרז יום הנגול כחג רשמי המצוין ב-9 באוקטובר ושבו יוצאים עובדי המדינה לחופשה.

ב-1991 בוטל מעמדו הרשמי של יום הנגול כיום חופשה, בשל לחץ מצד ארגוני המעסיקים, במטרה להגדיל את מספר ימי העבודה, יחד עם הנהגת יום האו"ם הקוריאני. עם זאת, נותר מעמדו הרשמי של יום הנגול כיום זיכרון לאומי. אגודת ההנגול ניהלה מסע תעמולה על מנת להחזיר לחג את מעמדו הקודם, אך בלא הצלחה.

קוריאה הצפונית חוגגת את היום המקביל "יום צ'וסנגול" ב-15 בינואר על מנת לציין את היום ב-1445 (1444 על פי לוח הלבנה) שמאמינים כי היה יום היצירה המקורי של "הונמין ז'אונגאום".

כמה בלשנים אמריקאים וגרמנים, כולל ג'יימס ד. מקקאולי המנוח, חגגו יום זה מדי שנה לאות הכרה ביצירת האלפבית הקוריאני כהישג בלשני בעל משמעות עולמית.

קישורים חיצוניים
----------------

* 

* אתר האינטרנט הרשמי של יום הנגול
* שרבוט גוגל ליום הנגול בשנת 2005, השנה הראשונה שבה גוגל ציינה יום זה.
**יום הניצחון** – במערב אירופה ובמזרחה מציין יום הניצחון את כניעת גרמניה הנאצית, ב-8 במאי 1945, וסיום מלחמת העולם השנייה. בחבר המדינות ובמדינות נוספות שהשתייכו בעבר לברית המועצות נהוג לציין את יום הניצחון ב-9 במאי בכל שנה. ב-7 במאי 1945 חתם הגנרל אלפרד יודל, מפקד המבצעים בפיקוד העליון הגרמני, על כתב הכניעה של הצבא הגרמני, במטהו של דווייט אייזנהאואר, המפקד העליון של בעלות הברית באירופה. ואולם על פי דרישתו של סטלין נערך ב-8 במאי, מעט לפני חצות, טקס כניעה נוסף, שבו חתם וילהלם קייטל יחד עם עוד שני בכירים בוורמאכט על כתב כניעה בברלין. בשעה זו במוסקבה ובארץ ישראל התאריך היה כבר 9 במאי.

**האם התכוונתם ל...**  

* יום הניצחון באירופה – 8 במאי - במדינות המערב
* יום הניצחון בחבר המדינות – 9 במאי - בברית המועצות ולאחר מכן ברוסיה ובחבר המדינות
* יום הניצחון על גרמניה הנאצית – 9 במאי - בישראל


|  |  |
| --- | --- |
| פירושוניםפירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב"יום הניצחון על הנאצים"
* דפים ששמם **מכיל** "יום הניצחון על הנאצים"
* חיפוש "יום הניצחון על הנאצים" בוויקיפדיה

 |
חלקי העוף בתחילת הטיגון
**גריבען** או **גריוולעך** (מיידיש), ובעברית **גלדי שומן**, הוא מאכל מהמטבח האשכנזי, העשוי מעור עוף או אווז ובצל מטוגנים עד פריכות ושחומים, שנותרים לאחר הכנת שמאלץ. מאכל זה שימש כתחליף כשר לקותלי חזיר. הוא נאכל כפי שהוא ומשמש גם כמילוי לעוף, לעיתים כחלק מתערובת קוגל אטריות וכן כתוספת שמעטרת מאכלים שונים כגון כבד קצוץ וכוסמת.

אזכורים תרבותיים
----------------

חיים נחמן ביאליק הזכיר את גלדי השומן בסיפוריו "החצוצרה נתבישה": 

> 
> סעודת "מלוה מלכה", שתחלתה משקה – יי"ש ומִשרת פירות בתוספת גלדי שומן, קורקבנים וכבדים מרוסקים של האווזים השחוטים, אמצעיתה – שוב משקה בצירוף תחמיץ רותח ומעלה הבל ולביבות ממולאות, וסופה – עוד הפעם משקה עם זמירות בפה ונגינת אחי בכנור וברקודים של התלהבות עד עלות השחר.
> 
> 
> 
> — החצוצרה נתבישה, מתוך פרויקט בן-יהודה
> 

ו"מאחורי הגדר": 

> 
> בימי שחיטת אַוָּזים ציפא-לאה שולחת בשכר זה "לרבי" תוספת חִנם: מנה יפה של גלדי שומן.
> 
> 
> 
> — מאחורי הגדר, מתוך פרויקט בן-יהודה
>

קישורים חיצוניים
----------------

* סוזי גיורא, פוג'אצה (לחמניות הונגריות) עם גלדי שומן, מאתר "על השולחן"
* מתכון לגריבען (באנגלית)

הערות שוליים
------------

1. ↑  מתכון לקוגל אטריות עם שמאלץ וגריבען (באנגלית)
פסל של שחיינית מביליץ, פולין, בדמותה של גרטרודה דוידוביץ', הוצב ליד שער הכניסה לבריכת השחייה החיצונית ברחוב קונופניצקה. נוצר על ידי I.R. גליקליך ב-1936.
**גרטרודה דוידוביץ'** (בפולנית: **Gertruda Dawidowicz**) הייתה שחיינית יהודייה-פולנייה. אלופה ושיאנית פולין בשחייה. היא זכתה ב-28 תוארי אליפות פולין.

ביוגרפיה
--------

דוידוביץ' נולדה וגדלה בביליץ (ביילסקו-ביאלה). היא התאמנה בקבוצת הכח ביליץ, לצידן של זאוברמן, פאני קנדל ולידיה פסטור היא התאמנה בבריכת השחייה פנורמה שנפתחה בשנת 1936, אחד המתקנים המודרניים ביותר באירופה. עד היום מוצגת בחזית בריכת השחייה פסל של נערה צעירה קופצת לבריכה בדמותה של גרטרודה דוידוביץ'.

### 1934

באליפות פולין שנערכה בשנת 1934 היא זכתה במדליית זהב במשחה שליחות 3x100 מטר מעורב ביחד עם פאני קנדל ולידיה פסטור.

### 1935

במכביה השנייה שנערכה בחיפה באפריל 1935 היא זכתה במדליית ארד במשחה שליחות 4x100 מטר חופשי ביחד עם פאני קנדל ולידיה פסטור בתוצאה של 7:11.2 דקות, אחרי אוסטריה (5:34.6 דקות) וארץ ישראל (6:02.6 דקות)

בתחרות שנערכה בקרקוב, היא זכתה בשתי מדליות זהב, במשחה ל-100 מטר חופשי בתוצאה של 1:21.2 דקות ובמשחה שליחות 3x100 מטר מעורב ביחד עם פאני קנדל ולידיה פסטור בתוצאה של 4:57.5 דקות

### 1936

באליפות פולין שנערכה בשנת 1936 היא זכתה במדליית זהב במשחה ל-100 מטר חופשי.

### 1937

קבוצת השליחות של ביליץ (גרטרוד, קנדל ודוידוביץ') קבעה במשחה שלחות 3x100 מטר מעורב שיא פולין

### 1939

באליפות שלזיה בשחייה שנערכה בתחילת יולי 1939 היא זכתה במדליית זהב במשחה ל-100 מטר חופשי בתוצאה של 1:16.5 דקות. שבועיים לאח מכן, באליפות פולין שנערכה בביליץ באמצע יולי אותה שנה לעיני 3500–4500 צופים היא זכתה במדליית כסף במשחה ל-100 מטר חופשי בתוצאה של 1:16.3 דקות, אחרי מירוסלבה קרטוכוילה מוורשה (1:15.4 דקות) וביחד עם חברותיה זאוברמן, פאני קנדל ולידיה פסטור הן זכו במדליית זהב במשחה שליחות 4x100 מטר חופשי בשיא פולין חדש של 5:47.7 דקות. שבועיים לאחר מכן, בתחרות בינלאומית שנערכה בהלסינקי פינלנד בסוף יולי בין מדינות איטליה פינלנד ופולין היא זכתה במדליית זהב במשחה ל-100 מטר גב בתוצאה של 1:32.3 דקות.

לאחר פלישת גרמניה הנאצית לפולין היא הצליחה לברוח להונגריה למשפחתה ושם המשיכה באימוניה.

חיים אישיים
-----------

דוידוביץ' התחתנה עם פוקס.

ראו גם
------

ויקישיתוף מדיה וקבצים בנושא **גרטרודה דוידוביץ'** בוויקישיתוף

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* צבי כתבי, עשירים בגולה ודלים בישראל, דבר, 16 ביוני 1950
* תמונות של גרטרודה דוידוביץ'
* תמונה של גרטורודה דוידוביץ'

הערות שוליים
------------

1. ↑  Jack Kachel, A pearl of architecture in Bielsko. The Americans took care of her fame, August 2, 2019 (בפולנית)
2. ↑  neverending Story, 29 בדצמבר 2014
3. 1 2 3  Sport kobiet bez sportów narodowych w Polsce 1919–1939 (בפולנית)
4. 1 2  אל. אלכסנדרוביץ', ספורט וספורטאים - הגב' דוידוביץ' בהונגריה, הַבֹּקֶר, 1 ביולי 1940
5. ↑  בגולה - "הכח" ביליץ מנצח בשחיה, דואר היום, 9 בספטמבר 1935
6. ↑  "Przegląd Sportowy" כמודיע ומקדם ספורט נשים בפולין בשנת פרוץ מלחמת העולם השנייה (1939), מאמר (בפולנית)
**קבוצת בבילון פארק ישראל** (א"י באנגלית: I$rael) או (Or) בשמה הממותג (FKA) **בבילון פארק** (באנגלית: **BabyLon Park**) היא רשת לונה פארק ישראלית (IL) מקורה הממוקמת בכל רחבי הארץ (מצפון ועד דרום) ומונה היום (2023) 12 סניפים בישראל, סניף בבלגרד סרביה, סניף בקמדן מרקט לונדון. הפארק מיועד למשפחות, ילדים ונוער (Teenagers). שטח (S) סניפיה הוא מ-200 ועד 2,000 מטר רבוע\*.הבעלים של בבילון פארק הוא איש העסקים אפי מ"לכה (Efi Ma"lka).

סניפים בישראל
-------------

**הרשת מונה כיום 12 סניפים בפריסה ארצית (מצפון עד דרום) :**

בבילון פארק ראש פינה - קניון החאן

בבילון פארק קריית אתא - קניון שער צפון ״איקאה״

בבילון פארק נצרת  - דושי סנטר

בבילון פארק חדרה - קניון עופר

בבילון פארק נתניה - קניון עיר ימים

בבילון פארק תל אביב - נמל ת״א

בבילון פארק רמת גן - קניון איילון

בבילון פארק ירושלים - תלפיות

בבילון פארק אשדוד - ביג פאשן

בבילון פארק באר שבע - גראנד קניון

בבילון פארק אילת - קניון אייסמול

בבילון פארק יהוד - ביג יהוד

אטרקציות ומתקנים
----------------

(חלק מהאטרקציות והמתקנים לא נמצאים בכל סניף)

* **אוויירון מרחף**
* **אייר שואו – הצגת אוויר**
* **באולינג**
* **בבילון ג'אמפ** – (בבילון קפיצה) פארק טרמפולינות שקיים בחלק מסניפי בבילון פארק.
* **בבילון קידס איגלו** - איגלו ילדים (18-)
* **בבילון קידס ג'ימבורי** – ג'ימבורי עבור ילדים קטנים שקיים בחלק מסניפי בבילון פארק.
* **גלגל ענק**
* **דרופ טאוור - Drop Tower**
* **חדר ימי הולדת וקריוקי**
* **מגדל נפילה**
* **מיני איירפורט** – קרוסלת מטוסים
* **מיני "טא גא דא" (TAGADA)**
* **מיני טאוור**
* **מיני קרוסלה**
* **מכונות וידאו**
* **מכונות כרטיסים** – מכונות שבאמצעות משחק בהן ניתן לזכות בכרטיסים, אותם ניתן לממש ב"חללית הפרסים".
* **מכוניות מתנגשות**
* **סווינג רייד** – קרוסלת כיסאות
* **סייבר ג'ט** – קרוסלת מטוסים
* **סימולטורים**
* **FLYING SCHOOL** – בית ספר מעופף
* **ROCK AND TAG** – אבן ותופסת
* **FLYING ELEPHANT** – פיל מעופף
* **פאפי לאב** – ספינת פירטים
* **קולנוע 9 ממדים**
* **קרוסלת חיות**
* **קרייזי מיל** – קרוסלת חיות
* **רכבת**
* **רכבת הרים**
* **שולחנות משחק**.
* "MINI TOWER" - מיני טאוור

קישורים חיצוניים
----------------

* אתר האינטרנט הרשמי של בבילון פארק
*
אבן נגף לזכר גרטרוד לוקנר
**גרטרוד לוקנר** (בגרמנית: **Gertrud Luckner**;‏ 1900, ליברפול – 1995, פרייבורג), הייתה עובדת סוציאלית, פעילה קתולית, מתנגדת הנאצים וחסידת אומות העולם מגרמניה.

קורות חיים
----------

בילדותה היגרה לוקנר לגרמניה. הוריה מתו בצעירותה. היא למדה כלכלה באוניברסיטת קניגסברג (אנ'), אוניברסיטת בירמינגהם (אנ'), אוניברסיטת גתה בפרנקפורט ואוניברסיטת פרייבורג והתמחתה בנושאי רווחה. בשנת 1938 קיבלה בפרייבורג את תואר הדוקטור שלה.

משנת 1933 הייתה לוקנר מעורבת בפעילותם של ארגוני רווחה קתוליים בפרייבורג.

### בתקופת מלחמת העולם השנייה

לאחר פרוץ מלחמת העולם השנייה ארגנה לוקנר, בתמיכתו של הארכיבישוף קונרד גרבר (אנ'), מפעל לסיוע דתי בעת המלחמה, במסגרת פעילות הרווחה הקתולית. עם התמשכות המלחמה החל המפעל לסייע בעיקר לנרדפים על רקע מוצא לא ארי, בהם יהודים ונוצרים. בסיוע כספים שקיבלה מגרבר, הבריחה לוקנר יהודים אל מעבר לגבול שווייץ ושלחה הודעות מהיהודים שעוד נותרו בגרמניה, אל העולם החיצון. היא הייתה בקשר עם לאו בק, מנהיג הנציגות הארצית של היהודים הגרמנים, עד מעצרו וגירושו לגטו טרזיינשטט בתחילת 1943. ב-5 בנובמבר 1943, כשעמדה להעביר כסף למספר יהודים שנותרו עדיין בברלין, נעצרה לוקנר על ידי הגסטפו ונכלאה במחנה הריכוז רוונסברוק, שם הייתה כלואה 19 חודשים, עד שחרור המחנה ב-3 במאי 1945.

### אחרי המלחמה

לאחר המלחמה הקדישה עצמה לוקנר לקירוב בין יהודים ונוצרים. בהזמנתו של לאו בק, ביקרה בישראל בשנת 1951.

הכרה והנצחה
-----------

* בשנת 1966 הכיר יד ושם בלוקנר כחסידת אומות העולם.

* הסניף הגרמני של ארגון הרווחה הקתולי העולמי "קאריטאס אינטרנאטיונליס" (אנ') ייסד פרס על שמה של לוקנר, פרס שניתן לאלה המקדמים עבודה סוציאלית ומחקר מדעי של משימות ועבודה התנדבותית של ארגוני רווחה.

* בשנת 2007 בחרו קוראי העיתון "באדישה צייטונג" (אנ') בלוקנר בתור הדמות המשמעותית ביותר בהיסטוריה של פרייבורג.

* על שמה של לוקנר יש שני בתי ספר, האחד בפרייבורג והאחר בריינפלדן שבשווייץ.

ראו גם
------

* מרגרטה זומר

קישורים חיצוניים
----------------

ויקישיתוף מדיה וקבצים בנושא **גרטרוד לוקנר** בוויקישיתוף
* על גרטרוד לוקנר, באתר "יד ושם" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284106705171
* GND: 119443465
* ISNI: 0000 0000 9643 9640
* LCCN: no00054082
* NLP: A33353505
* SNAC: w69m9kt1
* SUDOC: 059639806
* VcBA: 495/100101
* VIAF: 79424714
* WorldCat: lccn-no00054082

 |
**רוסלן טהירוביץ' בלטייב** (בקזחית: **Рұслан Tahipұлы Балтиев**; נולד ב-16 בספטמבר 1978) הוא כדורגלן עבר קזחי ממוצא אויגורי ששיחק בעמדת הקשר. בלטייב הוא שיאן ההופעות והשערים של נבחרת קזחסטן.

קריירה
------

בלטייב התחיל את הקריירה שלו בז'טיסו טלדיקורגן וכעבור עונה אחת חתם בקאיראט אלמטי בה שיחק 3 שנים שבסיומם חתם בקיזילז'אר פטרופאבל. בשנת 2001 עזב לראשונה את קזחסטן וחתם בסוקול סראטוב. בשנת 2002 ירדה סוקול לליגה השנייה והוא חתם בדינמו מוסקבה. לאחר עונה מוצלחת בדינמו, בלטייב עבר ליריבה העירונית פ.צ. מוסקבה. בעונתו הראשונה במועדון רשם 27 הופעות, אך עונה לאחר מכן איבד את מקומו בהרכב והוא הושאל לשיניק ירוסלבל עד לסיום העונה. בשנת 2007 חזר לקזחסטן כאשר חתם בטובול עמה זכה בגביע הקזחי. בדצמבר 2009 לשנתיים חתם בז'מצ'וז'ינה סוצ'י, אך כעבור עונה אחת סיים את דרכו במועדון וחזר לקאיראט אלמטי בה סיים את הקריירה שלו.

בלטייב ערך את הופעת הבכורה שלו בנבחרת קזחסטן בשנת 1997. ב-20 בספטמבר 1997 הבקיע את שער הבכורה שלו בנבחרת בתיקו 1-1 נגד אוזבקיסטן. לזכותו של בלטייב 13 שערים ב-73 הופעות במדי הנבחרת והוא שיאן ההופעות והשערים שלה בכל הזמנים.

תארים
-----

טובול
* הגביע הקזחי: 2007

קישורים חיצוניים
----------------

ויקישיתוף מדיה וקבצים בנושא **רוסלן בלטייב** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל המאמן, באתר Transfermarkt